དང་པོ།བསྙེན་པ་ནི།གསང་བ་ཐབས་ཞགས་གཡུང་དྲུང་གསང་བའི་རྒྱུད་ལས།བསྙེན་པ་དག་ལ་གསུམ་ཡིན་ཏེ།།དཀྱིལ་འཁོར་བྲི་དང་ཕྱི་མཚམས་གཅད།།ནང་མཚམས་གཅད་དང་གསུམ་ཡིན་ནོ།།ཞེས་དང་།ཡང་དབལ་མོ་ཐིག་ལེ་གཡུང་དྲུང་གསང་བའི་རྒྱུད་ལས།བསྙེན་པ་སྔོན་དུ་འགྲོ་བ་ནི།།ཐུགས་བཟུང་ཞུ་དོན་ཕུལ་བ་དང་།།མཚན་ལྡན་གྲོགས་མཆེད་བསོགས་པ་དང་།།གནས་བཙལ་བ་དང་རྫས་བསོགས་པ་དང་།།ཕུད་གཏའ་བཅའ་དང་ས་ཆོག་བྱ།།ཡས་གླུད་གཏོང་དང་དབལ་མདུང་བཅའ།།རྣམ་པ་དགུ་རུ་ཤེས་པར་བྱ།།ཞེས་པས།ཡིད་དམ་ཞིག་སྒྲུབ་པའི་ཚེ་བཅའ་གཞི་དཀྱིལ་འཁོར་འབྲི་བ་ནས་ཕྱི་ནང་གི་མཚམས་བཅད་སོགས་ཡན་གྱི་ལས་རིམ་རྣམས་དང་།